title: Odluka br. 283/2010/EU Europskog parlamenta i Vijeća od 25. ožujka 2010. o uspostavljanju Europskog mikrofinancijskog instrumenta Progress za zapošljavanje i socijalnu uključenost

text:
               05/Sv. 008

               HR

               Službeni list Europske unije

               104

         32010D0283

               L 087/1

               SLUŽBENI LIST EUROPSKE UNIJE

               25.03.2010.

      ODLUKA br. 283/2010/EU EUROPSKOG PARLAMENTA I VIJEĆA

   od 25. ožujka 2010.
   o uspostavljanju Europskog mikrofinancijskog instrumenta Progress za zapošljavanje i socijalnu uključenost
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov čanak 175. stavak 3.,
   uzimajući u obzir prijedlog Europske komisije,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija (2),
   u skladu s redovnim zakonodavnim postupkom (3),
   budući da:

               (1)

               Komisija je 7. travnja 2000. usvojila priopćenje pod naslovom „Lokalno djelovanje za zapošljavanje – lokalna dimenzija europske strategije zapošljavanja”.

               (2)

               U priopćenju Komisije od 13. studenoga pod naslovom „Europska inicijativa za razvoj mikrokredita kao potpora rastu i zapošljavanju” utvrđena su četiri prioritetna područja za djelovanje: poboljšanje pravne i institucionalne okoline u državama članicama, stvaranje pogodne klime za zapošljavanje i poduzetništvo, promicanje najboljih praksi i omogućivanje dodatnog financijskog kapitala za mikrofinancijske institucije. Kao prvi korak u provedbi tog plana Komisija i Europska investicijska banka (EIB) uspostavili su 2008. Jasmine (Zajedničku akciju za potporu mikrofinacijskim institucijama u Europi), kojom je osigurano mentorstvo nebankarskim financijskim institucijama i čija mogućnost financiranja ukupno iznosi 20 milijuna EUR koje nudi EIB.

               (3)

               U Komunikaciji Komisije od 24. svibnja 2006. pod naslovom „Promicanje dostojnog rada za sve – Doprinos EU-a provedbi plana za dostojan rad u svijetu” i u rezoluciji Europskog parlamenta od 23. svibnja 2007. o promicanju dostojnog rada za sve (4) utvrđena je važnost dostojnog rada za sve.

               (4)

               Izjava predsjednika država i vlada nakon sastanka na vrhu G-20 u Pittsburghu održanog 24. i 25. rujna 2009. sadržavala je obvezu za poboljšanje pristupa siromašnih financijskim uslugama, na primjer pomoću mikrofinanciranja. Predsjednici država i vlada su se također obvezali ustrojiti međunarodnu skupinu stručnjaka za financijsko uključivanje, koji bi utvrdili izvučene pouke o inovativnim pristupima za pružanje financijskih usluga siromašnima, promicali uspješne regulatorne i političke pristupe te izradili norme za pristup financiranju, financijsku pismenost i zaštitu potrošača.

               (5)

               Europski parlament je u svojoj rezoluciji od 24. ožujka 2009. s preporukama Komisiji glede europske inicijative za razvoj mikrokredita kao potpora rastu i zapošljavanju zatražio da Komisija pojača svoje napore za razvoj mikrokredita kao potpora rastu i razvoju. Nadalje, Europski parlament odobrio je dodatna 4 milijuna EUR potpore za pilot djelovanje koji se treba provesti u okviru Jasmine. Europski parlament također je pozvao Komisiju da sufinancira projekte za mikrokredite, posebno za ugrožene ciljne skupine.

               (6)

               Tekuća nastojanja Unije i država članica potrebno je ojačati kako bi se do razumne mjere i u opravdanom vremenskom okviru povećali pristup mikrofinanciranju i dostupnost mikrofinanciranja i kako bi se zadovoljila velika potreba onih koji ga najviše trebaju u ovo krizno vrijeme – to jest onih koji su izgubili posao ili im prijeti gubitak posla, koji imaju poteškoća pri stupanju ili ponovnom stupanju na tržište rada te onih kojima prijeti socijalna isključenost, ili ugrožene osobe koje su u nepovoljnom položaju u odnosu na pristup konvencionalnom kreditnom tržištu i koje žele započeti ili dalje razvijati vlastito mikropoduzeće – uz istodobno promicanje jednakih mogućnosti za žene i muškarce.

               (7)

               U priopćenju Komisije od 3. lipnja 2009. pod naslovom „Zajednička obveza za zapošljavanje” naglašena je potreba da se nezaposlenim osobama da nova mogućnost i da se put do poduzetništva otvori nekim najuskraćenijim skupinama u Europi koje imaju poteškoća prilikom pristupa konvencionalnom kreditnom tržištu. Pored postojećih instrumenata potrebno je posebno djelovati s ciljem daljnjeg jačanja gospodarske i socijalne kohezije jačim djelovanjem EIB-a i Europskog investicijskog fonda (EIF) i drugih međunarodnih financijskih institucija ne dovodeći u pitanje aktivnosti država članica. Komisija je stoga najavila prijedlog za novi mikrofinancijski instrument za cijelu EU (dalje u tekstu: „Instrument”) kako bi se proširio doseg mikrofinanciranja posebno ugroženih skupina i dalje promicao razvoj poduzetništva, socijalnoga gospodarstva i mikropoduzeća. Kako bi Instrument bio učinkovit, kako bi imao dugoročni učinak, kako bi dosegao potencijalne korisnike i kako bi bio proaktivni element za gospodarske politike i politike lokalnog razvoja, države članice mogu utvrditi nacionalnu kontaktnu točku za promicanje, usklađivanje, ocjenjivanje i nadziranje svih radnji poduzetih na temelju Instrumenta na njihovim odnosnim državnim područjima.

               (8)

               Sve veći iznos mikrofinanciranja za ugrožene osobe koje su u nepovoljnom položaju u odnosu na pristup nekonvencionalnom tržištu rada u Europskoj uniji omogućuju nekomercijalne mikrofinancijske ustanove, kreditne zadruge i banke, koji posluju na društveno odgovoran način. Instrumentom bi se trebalo pomoći tim pružateljima usluga koji dopunjuju komercijalno bankarsko tržište tako da se poveća dostupnost mikrofinanciranja radi ispunjavanja trenutačne potražnje.

               (9)

               Pružatelji usluga mikrofinanciranja u Europskoj uniji često su komercijalne banke i trebale bi postati važni partneri u okviru Instrumenta s ciljem ponovnog uspostavljanja povjerenja u kreditno tržište, pri čemu se najviše treba usredotočiti na klijente koji nisu kreditno sposobni.

               (10)

               Javna i privatna tijela koja nude mikrofinanciranje na temelju ove Odluke trebala bi se pridržavati načela odgovornog posuđivanja i, stoga, posebno izbjegavati preveliko zaduživanje osoba i poduzeća.

               (11)

               Osim teškog pristupa financiranju, u glavne prepreke za utvrđivanje i razvoj mikropoduzeća ubrajaju se socijalna isključenost i nesigurnosti prijelaza iz nezaposlenosti ili socijalne pomoći u samozaposlenje. Europskim instrumentima mikrofinanciranja mogu se dodatno poduprijeti strukture socijalnoga gospodarstva kojima se pomaže osobama isključenim iz socijalne integracije i pomaže im se da razviju minimalne vještine potrebne za trajno bavljenje poduzetništvom.

               (12)

               Korištenje resursa Unije primjereno je i u skladu s navedenom rezolucijom Europskog parlamenta od 24. ožujka 2009. Nadalje, jedan instrument za cijelu EU udružit će financijsku polugu iz međunarodnih financijskih institucija i izbjegavati raspršeni pristup, čime će se povećati ponuda mikrofinanciranja u svim državama članicama. Kako bi se iskoristilo iskustvo međunarodnih financijskih institucija, a posebno EIB-a i EIF-a, Instrument bi trebalo uspostaviti na temelju zajedničkog upravljanja.

               (13)

               Radnje koje su financirane u okviru Instrumenta trebaju biti usklađene i u skladu s ostalim politikama Unije te trebaju ispunjavati odredbe Ugovora i akata donesenih na temelju njega. Djelatnosti u okviru Instrumenta trebaju dopunjavati druge intervencije Unije, a posebno financijske instrumente Okvirnog programa za konkurentnost i inovacije (CIP), Jasmine, Europskog poljoprivrednog fonda za ruralni razvoj (EAFRD), Europskog fonda za regionalni razvoj (ERDF), programa Jeremie (Zajednički europski resursi za mikro do srednja poduzeća) i Europskog socijalnog fonda (ESF).

               (14)

               Za potrebe ove Odluke „mikrofinanciranje” treba uključivati jamstva, mikrokredit, vlasnički i prividno vlasnički kapital raširen na osobe i mikropoduzeća obuhvaćena ovom Odlukom, pri čemu se mikrokredit definira kao zajmovi ispod 25 000 EUR. U Preporuci Komisije 2003/361/EZ od 6. svibnja 2003. o definiciji mikro, malih i srednjih poduzeća (5)„mikropoduzeće” se definira kao poduzeće u kojem je zaposleno manje od 10 osoba, uključujući samozaposlenje, i čiji godišnji promet i/ili godišnja bilanca ne premašuje 2 milijuna EUR, što bi trebala biti prikladna definicija za potrebe ove Odluke.

               (15)

               Za potrebe ove Odluke i u skladu s nacionalnim odredbama, „mikropoduzeće u socijalnom gospodarstvu” znači mikropoduzeće koje proizvodi robu i usluge s jasnim socijalnim ciljem ili koje članovima zajednice pruža usluge u neprofitne svrhe.

               (16)

               Instrument treba provesti odgovarajućim nizom aktivnosti, uključujući podjelu rizika, jamstva, vlasničke i dužničke instrumente koje međunarodne financijske institucije nude ponuditeljima mikrofinanciranja. Kako bi se povećala njegova učinkovitost, Instrument bi trebalo uskladiti i provoditi u skladu s europskim i nacionalnim financijskim instrumentima i nacionalnim financijskim institucijama,

         DONIJELI SU OVU ODLUKU:
   Članak 1.
   Uspostavljanje
   Ovime se uspostavlja europski mikrofinancijski instrument za zapošljavanje i socijalnu uključenost, pod nazivom Europski mikrofinancijski instrument Progress (dalje u tekstu „Instrument”).
   Članak 2.
   Cilj
   1.   Instrumentom su osigurana sredstva Unije za veću dostupnost i raspoloživost mikrofinanciranja za:

               (a)

               osobe koje su izgubile posao ili im prijeti gubitak posla, ili koje imaju poteškoća pri stupanju ili ponovnom stupanju na tržište rada te osobe kojima prijeti socijalna isključenost, ili ugrožene osobe koje su u nepovoljnom položaju u odnosu na pristup konvencionalnom kreditnom tržištu i koje žele započeti ili dalje razvijati svoje vlastito mikropoduzeće, uključujući samozaposlenje;

               (b)

               mikropoduzeća, posebno u socijalnom gospodarstvu, kao i mikropoduzeća u kojima su zaposlene osobe iz točke (a).

         2.   Instrumentom su osigurana sredstva Unije za pristup mikrofinanciranju i njime se aktivno promiču jednake mogućnosti za žene i muškarce.
   Članak 3.
   Proračun
   1.   Financijski doprinos iz proračuna Unije za Instrument za razdoblje od 1. siječnja 2010. do 31. prosinca 2013. iznosi 100 milijuna EUR.
   2.   O godišnjim proračunskim sredstvima odlučuje se u okviru godišnjeg proračunskog postupka, prema potrebi uključujući primjenu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (6), ili drugim sredstvima predviđenim tim sporazumom.
   3.   Ukupni proračun za mjere potpore iz točke (d) članka 4. stavka 1. ne prelazi 1 % proračuna Instrumenta određenog u stavku 1. ovog članka.
   4.   Financijski doprinos pokriva cjelokupne troškove Instrumenta, uključujući naknade za upravljanje za međunarodne financijske institucije iz članka 5. stavka 2. koje upravljanju doprinosom Unije, kao i bilo koje druge prihvatljive troškove.
   Članak 4.
   Prihvatljive mjere i korisnici
   1.   Instrument se provodi uporabom sljedećih vrsta mjera, ako je primjereno:

               (a)

               jamstvima i instrumentima podjele rizika;

               (b)

               vlasničkim instrumentima;

               (c)

               dužničkim instrumentima;

               (d)

               mjerama potpore, poput priopćavanja, praćenja, nadziranja, revizije i ocjenjivanja, što je izravno potrebno za uspješnu i učinkovitu provedbu ove Odluke i za postizanje njezinih ciljeva.

         2.   Instrument je otvoren za javna i privatna tijela koja su osnovana na nacionalnim, regionalnim i lokalnim razinama u državama članicama i koja pružaju usluge financiranja osobama i mikropoduzećima u državama članicama.
   3.   Kako bi se dosegli krajnji korisnici i stvorila konkurentna i održiva mikropoduzeća, javna i privatna tijela iz stavka 2. blisko surađuju s organizacijama koje zastupaju interese krajnjih korisnika mikrokredita i s organizacijama, posebno s onima koje podupire ESF, koje tim krajnjim korisnicima nude mentorstvo i programe osposobljavanja.
   Članak 5.
   Upravljanje
   1.   Komisija upravlja Instrumentom u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenljivoj na opći proračun Europskih zajednica (7).
   2.   Za provođenje mjera iz članka 4. stavka 1., uz izuzetak mjera potpore iz točke (d) članka 4. stavka 1., Komisija sklapa sporazume s međunarodnim financijskim institucijama, a posebno s EIB-om i EIF-om, u skladu s člankom 53.d Uredbe (EZ, Euratom) br. 1605/2002 i člankom 43. Uredbe Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 (8). Ti sporazumi sadrže detaljne odredbe za provedbu zadataka povjerenih tim financijskim institucijama, uključujući odredbe kojima se utvrđuje potreba za osiguranjem dodatnosti i usklađenosti s postojećim europskim i nacionalnim financijskim instrumentima te za promicanjem cjelovitog i uravnoteženog pokrića među državama članicama.
   3.   Kako bi se ispunio cilj određen člankom 2. i kako bi se provele mjere određene u članku 4., sporazumi iz stavka 2. ovog članka također uključuju obvezu međunarodnih financijskih institucija da sredstva i utrške, uključujući dividende i naknade troškova, ponovnu ulože u mjere iz točaka (a), (b) ili (c) članka 4. stavka 1. tijekom razdoblja od šest godina nakon datuma početka Instrumenta.
   4.   Po zatvaranju Instrumenta preostali iznos koji pripada Europskoj uniji uplaćuje se u opći proračun Europske unije.
   5.   Međunarodne financijske institucije iz stavka 2. ovog članka sklapaju pisane sporazume s javnim i privatnim ponuditeljima mikrofinanciranja iz članka 4. stavka 2., u kojima su utvrđene njihove obveze korištenja sredstava stavljenih na raspolaganje u okviru Instrumenta u skladu s ciljevima određenim u članku 2. i pružanja informacija za pripremu godišnjih izvješća iz članka 8. stavka 1.
   6.   Komisija upravlja proračunom za mjere potpore iz točke (d) članka 4. stavka 1.
   Članak 6.
   Usklađenost
   Mjere financirane Instrumentom u skladu su s odredbama Ugovora i akata donesenih na temelju njega.
   Članak 7.
   Zaštita financijskih interesa Unije
   1.   Komisija osigurava da su prilikom provedbe mjera financiranih na temelju ove Odluke zaštićeni financijski interesi Unije primjenom mjera za sprečavanje prevara, korupcije i svih drugih nezakonitih djelatnosti, učinkovitim provjerama i povratom neutemeljeno plaćenih iznosa te, ako se otkriju nepravilnosti, učinkovitim, razmjernim i odvraćajućim kaznama u skladu s Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (9), Uredbom Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija radi zaštite financijskih interesa Europskih zajednica od prijevara i ostalih nepravilnosti (10) te Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (11).
   2.   Za mjere Unije koje se financiraju na temelju ove Odluke OLAF je ovlašten provoditi istrage na temelju Uredbe (EZ, Euratom) br. 2988/95 i Uredbe (Euratom, EZ) br. 2185/96, koje se primjenjuju na sve povrede prava Unije, uključujući povrede ugovorne obveze koje su utvrđene na temelju Instrumenta i proizlaze iz djelovanja ili nedjelovanja gospodarskog subjekta koji neopravdanom stavkom rashoda dovodi u pitanje ili bi mogao dovesti u pitanje opći proračun Europske unije ili proračune kojima ona upravlja.
   3.   Sve provedbene mjere koje proizlaze iz ove Odluke uključuju upućivanje na stavke 1. i 2. ovog članka te posebno osiguravaju da nadzor i financijsku kontrolu provodi Komisija ili bilo koji njezin ovlašteni predstavnik te Europski revizorski sud s revizijama, prema potrebi uključujući revizije na terenu.
   Članak 8.
   Godišnje izvješće
   1.   Međunarodne financijske institucije iz članka 5. stavka 2. prenose Komisiji godišnja izvješća o provedbi, u kojima se navode podržane djelatnosti glede financijske provedbe, raspodjele i dostupnosti sredstava po sektorima i vrstama korisnika, prihvaćene ili odbijene zahtjeve, sklopljene ugovore, financirane mjere i rezultate.
   2.   Komisija najkasnije 8. travnja 2011. i svake godine nakon toga predstavlja Europskom parlamentu i Vijeću kvantitativno i kvalitativno izvješće o djelatnostima koje su na temelju ove Odluke provedene u prethodnoj godini. Godišnje izvješće temelji se na izvješćima o provedbi iz stavka 1. Posebno sadrži informacije koje se odnose na prihvaćene ili odbijene zahtjeve, sklopljene ugovore, financirane mjere i ukupan broj i vrstu korisnika te zemljopisnu raspodjelu iznosa i njihovu raspodjelu po sektorima.
   Godišnje izvješće također sadrži podatke o utjecaju i održivosti Instrumenta, izražene ukupnim brojem osoba koje su zaposlene i mikropoduzeća koja još posluju na kraju razdoblja potpore koja im je osigurana putem Instrumenta. Godišnje izvješće konačno uključuje podatke o dopunjavanju s drugim intervencijama Unije, posebno s ESF-om.
   3.   Europski parlament i Vijeće mogu revidirati ovu Odluku nakon predstavljanja trećega godišnjeg izvješća i na temelju prijedloga Komisije.
   4.   Godišnje izvješće iz stavka 2. prenosi se Europskom gospodarskom i socijalnom odboru i Odboru regija.
   5.   Komisija na temelju godišnjeg izvješća iz stavka 2. ovog članka ulaže napore kako bi osigurala da Instrument ispunjava cilj određen u članku 2. i da je u čitavoj Europskoj uniji dostupan za osobe kojima prijeti socijalna isključenost ili koje imaju poteškoća pri stupanju na konvencionalno kreditno tržište.
   Članak 9.
   Ocjenjivanje
   1.   Komisija provodi privremena i konačna ocjenjivanja na vlastitu inicijativu i u bliskoj suradnji s međunarodnim financijskim institucijama iz članka 5. stavka 2. Privremeno ocjenjivanje završava se četiri godine nakon početka Instrumenta, a konačno ocjenjivanje radi se najkasnije jednu godinu nakon završetka mandata međunarodnih financijskih institucija iz članka 5. stavka 2. Konačnim ocjenjivanjem posebno se provjerava opseg u kojem je Instrument kao cjelina postigao svoje ciljeve.
   2.   Rezultati ocjenjivanja prenose se Europskom parlamentu, Vijeću, Europskom gospodarskom i socijalnom odboru i Odboru regija.
   Članak 10.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 25. ožujka 2010.

            Za Europski parlament

            Predsjednik

         J. BUZEK

            Za Vijeće

            Predsjednik

         D. LÓPEZ GARRIDO

      (1)  SL C 318, 23.12.2009., str. 80.

      (2)  Mišljenje doneseno 7. listopada 2009. (još nije objavljeno u Službenom listu).

      (3)  Stajalište Europskog parlamenta od 15. prosinca 2009. (još nije objavljeno u Službenom listu) i Odluka Vijeća od 8. ožujka 2010.

      (4)  SL C 102 E, 24.4.2008., str. 321.

      (5)  SL L 124, 20.5.2003., str. 36.

      (6)  SL C 139, 14.6.2006., str. 1.

      (7)  SL L 248, 16.9.2002., str. 1.

      (8)  SL L 357, 31.12.2002., str. 1.

      (9)  SL L 312, 23.12.1995., str. 1.

      (10)  SL L 292, 15.11.1996., str. 2.

      (11)  SL L 136, 31.5.1999., str. 1.


title: 91/370/EEZ: Odluka Vijeća od 20. lipnja 1991. o sklapanju Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja

text:
               06/Sv. 010

               HR

               Službeni list Europske unije

               66

         31991D0370

               L 205/2

               SLUŽBENI LIST EUROPSKE UNIJE

               20.06.1991.

      ODLUKA VIJEĆA

   od 20. lipnja 1991.
   o sklapanju Sporazuma između Europske ekonomske zajednice i Švicarske Konfederacije o izravnom osiguranju osim životnog osiguranja
   (91/370/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno posljednju rečenicu njegovog članka 57. stavka 2. i članka 235.,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da je poželjno odobriti Sporazum sa Švicarskom o izravnom osiguranju osim životnog osiguranja koji je potpisan u Luxembourgu 10. rujna 1989.,
   ODLUČILO JE:
   Članak 1.
   Ovim se u ime Zajednice odobrava Sporazum između Europske ekonomske zajednice i Švicarske Konfederacije o izravnom osiguranju osim životnog osiguranja.
   Tekst Sporazuma priložen je ovoj Odluci.
   Članak 2.
   Predsjednik Vijeća poduzima mjere potrebne za razmjenu instrumenata predviđenih u članku 44. Sporazuma (4).

      Sastavljeno u Luxembourgu 20. lipnja 1991.

            Za Vijeće

            Predsjednik

         R. GOEBBELS

      (1)  SL C 53, 5.3.1990., str. 1.

      (2)  SL C 72, 18.3.1991., str. 175. i Odluka od 12. lipnja 1991. (još nije objavljena u Službenom listu).

      (3)  SL C 56, 7.3.1990., str. 27.

      (4)  Glavno tajništvo Vijeća objavit će u Službenom listu Europskih zajednica dan stupanja na snagu Sporazuma.


title: 2012/231/EU: Odluka Vijeća od 23. travnja 2012. o potpisivanju, u ime Europske unije, Sporazuma u obliku razmjene pisama između Europske unije i Brazila u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994., i Sporazuma u obliku razmjene pisama između Europske unije i Tajlanda u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994.

text:
               11/Sv. 123

               HR

               Službeni list Europske unije

               234

         32012D0231

               L 117/1

               SLUŽBENI LIST EUROPSKE UNIJE

         ODLUKA VIJEĆA
   od 23. travnja 2012.
   o potpisivanju, u ime Europske unije, Sporazuma u obliku razmjene pisama između Europske unije i Brazila u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994., i Sporazuma u obliku razmjene pisama između Europske unije i Tajlanda u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994.
   (2012/231/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 25. svibnja 2009. ovlastilo Komisiju da započne pregovore na temelju članka XXVIII. GATT-a iz 1994. s ciljem postizanja novog dogovora o koncesijama za tarifne stavke za meso peradi iz poglavlja 16. kombinirane nomenklature kako je predviđeno u članku 1. Uredbe Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1) (dalje u tekstu „KN”).

               (2)

               Ti su pregovori rezultirali sporazumima u obliku razmjene pisama, od kojih je Sporazum s Tajlandom parafiran 22. studenoga 2011., a Sporazum s Brazilom 7. prosinca 2011. (dalje u tekstu „sporazumi”).

               (3)

               Sporazume bi trebalo potpisati,

         DONIJELO JE OVU ODLUKU:
   Članak 1.
   Predsjednika Vijeća ovlašćuje se da odredi osobu(-e) ovlaštenu(-e) za potpisivanje, u ime Unije, Sporazuma u obliku razmjene pisama između Europske unije i Brazila u skladu s člankom. XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994., i Sporazuma u obliku razmjene pisama između Europske unije i Tajlanda u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu Europske unije priloženom GATT-u iz 1994. (2).
   Članak 2.
   Ova Odluka stupa na snagu sljedećeg dana od dana donošenja.

      Sastavljeno u Luxembourgu 23. travnja 2012.

            Za Vijeće

            Predsjednica

         C. ASHTON

      (1)  SL L 256, 7.9.1987., str. 1.

      (2)  Tekstovi sporazuma objavit će se zajedno s odlukama o njihovom sklapanju.


title: 95/571/EZ: Odluka Vijeća od 18. prosinca 1995. o sklapanju Sporazuma između Europske zajednice i Republike Venezuele o prekursorima i kemijskim tvarima koje se često koriste u nedopuštenoj proizvodnji opojnih droga ili psihotropnih tvari

text:
               11/Sv. 040

               HR

               Službeni list Europske unije

               39

         31995D0571

               L 324/34

               SLUŽBENI LIST EUROPSKE UNIJE

               18.12.1995.

      ODLUKA VIJEĆA

   od 18. prosinca 1995.
   o sklapanju Sporazuma između Europske zajednice i Republike Venezuele o prekursorima i kemijskim tvarima koje se često koriste u nedopuštenoj proizvodnji opojnih droga ili psihotropnih tvari
   (95/571/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2. i člankom 228. stavkom 4.,
   uzimajući u obzir preporuku Komisije,
   budući da je Vijeće 25. rujna 1995. ovlastilo Komisiju za pregovaranje, u ime Zajednice, s državama članicama Organizacije američkih država o sporazumima o kontroli prekursora i kemijskih tvari te, kao prioritet, sa zemljama članicama Kartagenskog sporazuma; budući da je, na temelju tog ovlaštenja, Komisija zaključila 13. studenoga 1995. pregovore s Republikom Venezuelom;
   budući da je primjereno da se odobri Sporazum između Europske zajednice i Republike Venezuele o prekursorima i kemijskim tvarima koje se često koriste u nedopuštenoj proizvodnji opojnih droga ili psihotropnih tvari;
   budući da je primjereno da Vijeće ovlasti Komisiju, uz savjetovanje s posebnim odborom imenovanim od strane Vijeća, da odobri izmjene u ime Zajednice ako ih, prema Sporazumu, donosi Zajednička skupina za praćenje; budući da takvo ovlaštenje mora biti ograničeno na izmjenu prilogâ Sporazumu u mjeri u kojoj se to odnosi na tvari koje su već obuhvaćene zakonodavstvom Zajednice o prekursorima i kemijskim tvarima,
   ODLUČILO JE:
   Članak 1.
   Odobrava se u ime Zajednice Sporazum između Europske zajednice i Republike Venezuele o prekursorima i kemijskim tvarima koje se često koriste u nedopuštenoj proizvodnji opojnih droga ili psihotropnih tvari.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje da odredi osobu opunomoćenu za potpisivanje Sporazuma.
   Članak 3.
   Predsjednik Vijeća u ime Zajednice polaže instrument predviđen člankom 12. Sporazuma (1).
   Članak 4.
   1.   Zajednicu u Zajedničkoj skupini za praćenje predviđenoj člankom 9. Sporazuma predstavlja Komisija kojoj pomažu predstavnici država članica.
   2.   Komisija je ovlaštena da odobri, u ime Zajednice, izmjene prilogâ Sporazumu koje je usvojila Zajednička skupina za praćenje postupkom utvrđenim u članku 10. Sporazuma.
   U izvršavanju ove zadaće Komisiji pomaže poseban odbor koji odredi Vijeće i koji je zadužen za utvrđivanje zajedničkog stajališta.
   3.   Ovlaštenje iz stavka 2. ograničeno je na one tvari koje su već obuhvaćene odgovarajućim zakonodavstvom Zajednice o prekursorima droga i kemijskim tvarima.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 18. prosinca 1995.

            Za Vijeće

            Predsjednik

         J. BORRELL FONTELLES

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: 97/403/EZ: Odluka Vijeća od 2. lipnja 1997. o sklapanju Sporazuma u obliku razmjene pisama između Europske zajednice i Švicarske Konfederacije o Dodatnom protokolu o uzajamnoj administrativnoj pomoći u carinskim pitanjima uz Sporazum između Europske ekonomske zajednice i Švicarske Konfederacije

text:
               02/Sv. 022

               HR

               Službeni list Europske unije

               99

         31997D0403

               L 169/76

               SLUŽBENI LIST EUROPSKE UNIJE

               02.06.1997.

      ODLUKA VIJEĆA

   od 2. lipnja 1997.
   o sklapanju Sporazuma u obliku razmjene pisama između Europske zajednice i Švicarske Konfederacije o Dodatnom protokolu o uzajamnoj administrativnoj pomoći u carinskim pitanjima uz Sporazum između Europske ekonomske zajednice i Švicarske Konfederacije
   (97/403/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom,
   uzimajući u obzir prijedlog Komisije,
   budući da se čini potrebnim dogovoriti Dodatni protokol uz Sporazum između Europske ekonomske zajednice i Švicarske Konfederacije (1) kako bi si dvije stranke mogle pružati uzajamnu administrativnu pomoć u carinskim pitanjima;
   budući da su s tim ciljem održani pregovori sa Švicarskom Konfederacijom koji su doveli do Sporazuma u obliku razmjene pisama, čije je odobrenje u interesu Zajednice,
   ODLUČILO JE:
   Članak 1.
   Sporazum u obliku razmjene pisama između Europske zajednice i Švicarske Konfederacije o Dodatnom protokolu o uzajamnoj administrativnoj pomoći u carinskim pitanjima uz Sporazum između Europske ekonomske zajednice i Švicarske Konfederacije odobrava se u ime Zajednice.
   Tekst Sporazuma u obliku razmjene pisama priložen je ovoj Odluci.
   Ako Sporazum u obliku razmjene pisama ne stupi na snagu 1. srpnja 1997., privremeno se primjenjuje od tog datuma.
   Članak 2.
   Predsjednik Vijeća ovlašćuje se za imenovanje osoba koje će biti ovlaštene za potpisivanje Sporazuma u obliku razmjene pisama iz članka 1.
   Članak 3.
   Predsjednik Vijeća u ime Zajednice vrši obavješćivanje predviđeno Sporazumom u obliku razmjene pisama (2).
   Članak 4.
   Ova se Odluka objavljuje u Službenom list Europskih zajednica.

      Sastavljeno u Luxembourgu 2. lipnja 1997.

            Za Vijeće

            Predsjednik

         H. VAN MIERLO

      (1)  SL L 300, 31.12.1972., str. 189.

      (2)  Datum stupanja na snagu Protokola objavljuje se u Službenom listu Europskih zajednica.


title: 2004/912/EZ: Odluka Vijeća od 25. listopada 2004. o sklapanju Sporazuma u obliku razmjene pisama između Europske zajednice i Švicarske Konfederacije o datumu primjene Sporazuma između Europske zajednice i Švicarske Konfederacije o mjerama istovrijednim onima koje su utvrđene u Direktivi Vijeća 2003/48/EZ od 3. lipnja 2003. o oporezivanju dohotka od kamata na štednju

text:
               09/Sv. 001

               HR

               Službeni list Europske unije

               113

         32004D0912

               L 385/50

               SLUŽBENI LIST EUROPSKE UNIJE

               25.10.2004.

      ODLUKA VIJEĆA

   od 25. listopada 2004.
   o sklapanju Sporazuma u obliku razmjene pisama između Europske zajednice i Švicarske Konfederacije o datumu primjene Sporazuma između Europske zajednice i Švicarske Konfederacije o mjerama istovrijednim onima koje su utvrđene u Direktivi Vijeća 2003/48/EZ od 3. lipnja 2003. o oporezivanju dohotka od kamata na štednju
   (2004/912/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 94. zajedno s člankom 300. stavkom 2. Ugovora,
   uzimajući u obzir prijedlog Komisije,
   budući da:

               (1)

               Člankom 17. stavkom 2. Sporazuma između Europske zajednice i Švicarske Konfederacije, čiji je cilj osigurati mjere istovrijedne onima koje su utvrđene u Direktivi Vijeća 2003/48/EZ o oporezivanju dohotka od kamata na štednju, određuje se da, podložno uvjetima navedenim u Sporazumu, Švicarska i, po potrebi, Zajednica, učinkovito provedu i primjenjuju taj Sporazum od 1. siječnja 2005.

               (2)

               Sukladno članku 18. stavku 1. primjena Sporazuma uvjetovana je time da ovisni ili pridruženi teritoriji država članica te Sjedinjene Američke Države, Andora, Lihtenštajn, Monako i San Marino donesu i provedu mjere sukladne ili istovjetne onima iz Direktive ili iz ovog Sporazuma. Sukladno članku 18. stavku 2., ako ugovorne stranke najmanje šest mjeseci prije datuma iz članka 17. stavka 2. (1. siječnja 2005.) ne odluče da će taj uvjet biti ispunjen, suglasno će usvojiti novi datum u smislu članka 17. stavka 2. Takva odluka nije donesena.

               (3)

               Sve spomenute treće zemlje neće biti u mogućnosti usvojiti mjere iz članka 18. stavka 1. do 1. siječnja 2005. Iz toga slijedi da će Švicarska biti u mogućnosti usvojiti i primijeniti taj Sporazum tek od 1. srpnja 2005. i to pod uvjetom da do tog datuma budu ispunjeni švicarski ustavni zahtjevi. Smatra se da će sve treće zemlje i svi ovisni ili pridruženi teritoriji spomenuti u članku 18. stavku 1. Sporazuma također biti u mogućnosti zadovoljiti uvjete navedene u tom stavku do 1. srpnja 2005.

               (4)

               Sukladno članku 18. stavku 1. Sporazuma, 1. srpnja 2005. stoga je potrebno usvojiti kao novi datum u smislu članka 17. stavka 2. Sporazuma.

               (5)

               Potrebno je odobriti Sporazum u obliku razmjene pisama, koji navodi novi datum početka primjene Sporazuma o oporezivanju dohotka od kamata na štednju,

         ODLUČILO JE:
   Članak 1.
   Sporazum u obliku razmjene pisama između Europske zajednice i Švicarske Konfederacije o datumu početka primjene Sporazuma između Europske zajednice i Švicarske Konfederacije o mjerama istovrijednim onima koje su utvrđene u Direktivi Vijeća 2003/48/EZ od 3. lipnja 2003. o oporezivanju dohotka od kamata na štednju, odobrava se u ime Zajednice.
   Tekst Sporazuma u obliku razmjene pisama priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe koje imaju ovlasti potpisati Sporazum kako bi on obvezivao Zajednicu.

      Sastavljeno u Luxembourgu 25. listopada 2004.

            Za Vijeće

            Predsjednik

         R. VERDONK


title: Odluka Komisije оd 10. lipnja 2014. o imenovanju članova Odbora za lijekove za rijetke bolesti  Tekst značajan za EGP

text:
               11.6.2014

               HR

               Službeni list Europske unije

               C 176/4

         ODLUKA KOMISIJE
   оd 10. lipnja 2014.
   o imenovanju članova Odbora za lijekove za rijetke bolesti
   (Tekst značajan za EGP)
   2014/C 176/04
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 141/2000 Europskog parlamenta i Vijeća od 16. prosinca 1999. o lijekovima za rijetke bolesti (1), a posebno njezin članak 4. stavak 3.,
   uzimajući u obzir preporuku Europske agencije za lijekove od 14. ožujka 2014.,
   budući da:

               (1)

               Jedan član Odbora kojeg je imenovala Komisija na temelju preporuke Europske agencije za lijekove izabran je za predsjednika COMP-a 4. rujna 2012. Drugi član kojeg je Komisija imenovala na preporuku Europske agencije za lijekove odstupio je 16. svibnja 2013. Stoga je potrebno imenovati dva člana Odbora.

               (2)

               Europska agencija za lijekove preporučila je dvije osobe za imenovanje.

               (3)

               Članovi Odbora trebali bi biti imenovani za razdoblje od tri godine koje počinje 1. lipnja 2014.,

         ODLUČILA JE:
   Jedini članak
   Ovime se na preporuku Europske agencije za lijekove kao članove Odbora za razdoblje od tri godine od 1. lipnja 2014. imenuju:
   dr. Ingeborg BARIŠIĆ,
   dr. Giuseppe CAPOVILLA.

      Sastavljeno u Bruxellesu 10. lipnja 2014.

            Za Komisiju

            u ime predsjednika

         Tonio BORG

            Član Komisije

      (1)  SL L 18, 22.1.2000., str. 1.


title: 2002/981/EZ: Odluka Vijeća od 11. studenoga 2002. o sklapanju Sporazuma u obliku razmjene pisama između Europske zajednice s jedne strane i Kraljevine Norveške s druge strane o Protokolu 2. uz bilateralni Sporazum o slobodnoj trgovini između Europske ekonomske zajednice i Kraljevine Norveške

text:
               11/Sv. 110

               HR

               Službeni list Europske unije

               168

         32002D0981

               L 341/63

               SLUŽBENI LIST EUROPSKE UNIJE

         ODLUKA VIJEĆA
   od 11. studenoga 2002.
   o sklapanju Sporazuma u obliku razmjene pisama između Europske zajednice s jedne strane i Kraljevine Norveške s druge strane o Protokolu 2. uz bilateralni Sporazum o slobodnoj trgovini između Europske ekonomske zajednice i Kraljevine Norveške
   (2002/981/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom članka 300. stavka 2.,
   uzimajući u obzir prijedlog Komisije,
   budući da:

               (1)

               Sporazum u obliku razmjene pisama između Europske zajednice, s jedne strane, i Kraljevine Norveške, s druge strane, o određenim prerađenim poljoprivrednim proizvodima obuhvaćenim Protokolom 2. uz bilateralni Sporazum o slobodnoj trgovini između Europske ekonomske zajednice i Kraljevine Norveške (1) dogovoren je na uzajamnoj osnovi kako bi se poboljšali trgovinski dogovori i riješili određeni povezani problemi.

               (2)

               Mjere potrebne za provedbu ove Odluke trebalo bi usvojiti u skladu s Odlukom Vijeća 1999/468/EEZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2).

               (3)

               Ovaj Sporazum bi trebalo odobriti,

         ODLUČILO JE:
   Članak 1.
   Ovime se u ime Zajednice odobrava Sporazum u obliku razmjene pisama između Europske zajednice s jedne strane i Kraljevine Norveške s druge strane o Protokolu 2. uz bilateralni Sporazum o slobodnoj trgovini između Europske ekonomske zajednice i Kraljevine Norveške.
   Tekst Sporazuma priložen je ovoj Odluci.
   Članak 2.
   Komisija treba usvojiti pravila za primjenu ove Odluke, uz pomoć odbora za horizontalna pitanja u vezi s trgovinom prerađenim poljoprivrednim proizvodima iz članka 16. Uredbe (EZ) br. 3448/93 (3). Primjenjuje se članak 4. Odluke 1999/468/EZ. Razdoblje određeno u članku 4. stavku 3. te Odluke određuje se na jedan mjesec.
   Članak 3.
   Ovime se ovlašćuje predsjednik Vijeća da odredi osobu opunomoćenu za potpisivanje Sporazuma iz članka 1. kako bi on obvezivao Zajednicu.

      Sastavljeno u Bruxellesu 11. studenoga 2002.

            Za Vijeće

            Predsjednik

         B. MIKKELSEN

      (1)  SL L 171, 27.6.1973., str. 1.

      (2)  SL L 184, 17.7.1999., str. 23.

      (3)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2580/2000 (SL L 298, 25.11.2000., str. 5.).


title: Odluka Vijeća (EU) 2016/2026 od 15. studenoga 2016. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2018., godišnji iznos za 2017., prvi obrok za 2017. i indikativna, neobvezujuća predviđanja za očekivane godišnje iznose za godine 2019. i 2020.

text:
               19.11.2016

               HR

               Službeni list Europske unije

               L 313/25

         ODLUKA VIJEĆA (EU) 2016/2026
   od 15. studenoga 2016.
   o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2018., godišnji iznos za 2017., prvi obrok za 2017. i indikativna, neobvezujuća predviđanja za očekivane godišnje iznose za godine 2019. i 2020.
   VIJEĆE EUROPSKE UNIJE,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je zadnje izmijenjen („Sporazum o partnerstvu AKP-EU”),
   uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (2) („Unutarnji sporazum”), a posebno njegov članak 7. stavak 2.,
   uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (3) („Financijska uredba o 11. ERF-u”), a posebno njezin članak 21. stavak 2.,
   uzimajući u obzir prijedlog Europske komisije,
   budući da:

               (1)

               U skladu s postupkom utvrđenim u članku 21. stavku 2. Financijske uredbe o 11. ERF-u Komisija je do 15. listopada 2016. predstavila prijedlog kojim se utvrđuju (a) gornja granica za godišnji iznos doprinosa za 2018.; (b) godišnji iznos doprinosa za 2017.; (c) iznos prvog obroka doprinosa za 2017.; i (d) indikativna, neobvezujuća predviđanja za očekivane godišnje iznose doprinosa za godine 2019. i 2020.

               (2)

               U skladu s člankom 52. Financijske uredbe o 11. ERF-u Europska investicijska banka (EIB) poslala je Komisiji 28. srpnja 2016. svoje ažurirane procjene obveza i plaćanja u okviru instrumenata kojima upravlja.

               (3)

               Člankom 22. stavkom 1. Financijske uredbe o 11. ERF-u predviđeno je da se u okviru poziva za doprinose prvo iskorištavaju iznosi utvrđeni za prethodne europske razvojne fondove (ERF-ovi). Stoga bi trebalo uputiti poziv za osiguravanje sredstava u okviru 10. ERF-a.

               (4)

               Odlukom (EU) 2015/2288 (4) Vijeće je 30. studenoga 2015., na prijedlog Komisije, donijelo odluku o utvrđivanju gornje granice za doprinose država članica ERF-u za 2017. na 3 850 000 000 EUR za Komisiju, odnosno na 150 000 000 EUR za EIB.

               (5)

               Odlukom 2013/759/EU (5) Vijeće je 12. prosinca 2013. donijelo odluku o stvaranju instrumenta za premošćivanje u pogledu prijelaznih mjera upravljanja ERF-om od 1. siječnja 2014. do stupanja na snagu 11. Europskog razvojnog fonda („instrument za premošćivanje”),

         DONIJELO JE OVU ODLUKU:
   Članak 1.
   Gornja granica za godišnji iznos doprinosa država članica ERF-u za 2018. utvrđuje se na 4 550 000 000 EUR za Komisiju, odnosno na 250 000 000 EUR za EIB.
   Članak 2.
   Godišnji iznos doprinosa država članica ERF-u za 2017. utvrđuje se na 4 000 000 000 EUR. Od tog se iznosa 3 850 000 000 EUR raspodjeljuje Komisiji, a 150 000 000 EUR EIB-u.
   Članak 3.
   Pojedinačni doprinosi za ERF koje države članice trebaju platiti Komisiji i EIB-u kao prvi obrok za 2017. navedeni su u tablici u Prilogu ovoj Odluci.
   Plaćanja tih doprinosa mogu se kombinirati s prilagodbama u okviru provedbe smanjenja iznosa sredstava koja se dodjeljuju u skladu s instrumentom za premošćivanje, na temelju plana prilagodbe koji je svaka država članica dostavila Komisiji pri donošenju trećeg obroka za 2015.
   Članak 4.
   Indikativna, neobvezujuća predviđanja za očekivani godišnji iznos doprinosa za 2019. utvrđuju se na 4 500 000 000 EUR za Komisiju, odnosno na 300 000 000 EUR za EIB, a za 2020. na 4 500 000 000 EUR za Komisiju, odnosno na 300 000 000 EUR za EIB.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 15. studenoga 2016.

            Za Vijeće

            Predsjednik

         I. KORČOK

      (1)  SL L 317, 15.12.2000., str. 3.

      (2)  SL L 210, 6.8.2013., str. 1.

      (3)  SL L 58, 3.3.2015., str. 17.

      (4)  Odluka Vijeća (EU) 2015/2288 od 30. studenoga 2015. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2017., iznos za 2016., prvi obrok za 2016. i indikativna, neobvezujuća predviđanja za očekivane godišnje iznose za godine 2018. i 2019. (SL L 323, 9.12.2015., str. 8.).

      (5)  Odluka Vijeća 2013/759/EU od 12. prosinca 2013. o prijelaznim mjerama upravljanja ERF-om od 1. siječnja 2014. do stupanja na snagu 11. Europskoga razvojnog fonda (SL L 335, 14.12.2013., str. 48.).

      PRILOG

                  Države članice

                  Ključni % za 10. ERF

                  1. obrok 2017. (EUR)

                  plaćeno EIB-u

                  plaćeno Komisiji

                  Ukupno

                  10. ERF

                  10. ERF

                  Austrija

                  2,41

                  2 410 000,00

                  40 970 000,00

                  43 380 000,00

                  Belgija

                  3,53

                  3 530 000,00

                  60 010 000,00

                  63 540 000,00

                  Bugarska

                  0,14

                  140 000,00

                  2 380 000,00

                  2 520 000,00

                  Cipar

                  0,09

                  90 000,00

                  1 530 000,00

                  1 620 000,00

                  Češka

                  0,51

                  510 000,00

                  8 670 000,00

                  9 180 000,00

                  Danska

                  2,00

                  2 000 000,00

                  34 000 000,00

                  36 000 000,00

                  Estonija

                  0,05

                  50 000,00

                  850 000,00

                  900 000,00

                  Finska

                  1,47

                  1 470 000,00

                  24 990 000,00

                  26 460 000,00

                  Francuska

                  19,55

                  19 550 000,00

                  332 350 000,00

                  351 900 000,00

                  Njemačka

                  20,50

                  20 500 000,00

                  348 500 000,00

                  369 000 000,00

                  Grčka

                  1,47

                  1 470 000,00

                  24 990 000,00

                  26 460 000,00

                  Mađarska

                  0,55

                  550 000,00

                  9 350 000,00

                  9 900 000,00

                  Irska

                  0,91

                  910 000,00

                  15 470 000,00

                  16 380 000,00

                  Italija

                  12,86

                  12 860 000,00

                  218 620 000,00

                  231 480 000,00

                  Latvija

                  0,07

                  70 000,00

                  1 190 000,00

                  1 260 000,00

                  Litva

                  0,12

                  120 000,00

                  2 040 000,00

                  2 160 000,00

                  Luksemburg

                  0,27

                  270 000,00

                  4 590 000,00

                  4 860 000,00

                  Malta

                  0,03

                  30 000,00

                  510 000,00

                  540 000,00

                  Nizozemska

                  4,85

                  4 850 000,00

                  82 450 000,00

                  87 300 000,00

                  Poljska

                  1,30

                  1 300 000,00

                  22 100 000,00

                  23 400 000,00

                  Portugal

                  1,15

                  1 150 000,00

                  19 550 000,00

                  20 700 000,00

                  Rumunjska

                  0,37

                  370 000,00

                  6 290 000,00

                  6 660 000,00

                  Slovačka

                  0,21

                  210 000,00

                  3 570 000,00

                  3 780 000,00

                  Slovenija

                  0,18

                  180 000,00

                  3 060 000,00

                  3 240 000,00

                  Španjolska

                  7,85

                  7 850 000,00

                  133 450 000,00

                  141 300 000,00

                  Švedska

                  2,74

                  2 740 000,00

                  46 580 000,00

                  49 320 000,00

                  Ujedinjena kraljevina

                  14,82

                  14 820 000,00

                  251 940 000,00

                  266 760 000,00

                  Ukupno EU-27

                  100,00

                  100 000 000,00

                  1 700 000 000,00

                  1 800 000 000,00


title: Odluka Vijeća (ZVSP) 2016/1961 od 8. studenoga 2016. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               9.11.2016

               HR

               Službeni list Europske unije

               L 301/15

         ODLUKA VIJEĆA (ZVSP) 2016/1961
   od 8. studenoga 2016.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavak 1.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP.

               (2)

               Nakon što je Ruska Federacija organizirala izbore za državnu Dumu u nezakonito pripojenom Krimu i Sevastopolju, Vijeće smatra da bi na popis osoba, subjekata i tijela na koje se odnose mjere ograničavanja iz Priloga Odluci 2014/145/ZVSP trebalo uvrstiti šest osoba.

               (3)

               Prilog Odluci 2014/145/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Osobe navedene u Prilogu ovoj Odluci dodaju se na popis iz Priloga Odluci 2014/145/ZVSP.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 8. studenoga 2016.

            Za Vijeće

            Predsjednik

         P. KAŽIMÍR

      (1)  SL L 78, 17.3.2014., str. 16.

      PRILOG

         Popis osoba iz članka 1.

                     Ime

                     Identifikacijski podaci

                     Obrazloženje

                     Datum uvrštenja

                     „152.

                     Ruslan Ismailovich BALBEK
                     Руслан Исмаилович
                     Бальбек

                     Datum rođenja: 28.8.1977.
                     Mjesto rođenja: Bekabad, Uzbekistanski SSR

                     Član državne Dume izabran iz nezakonito pripojene Autonomne Republike Krima.
                     Zamjenik predsjednika Odbora Dume za etnička pitanja.
                     Balbek je 2014. imenovan zamjenikom predsjednika Vijeća ministara takozvane ‚Republike Krima’ i u tom je svojstvu radio na integraciji nezakonito pripojenog krimskog poluotoka u Rusku Federaciju, za što je nagrađen medaljom ‚za obranu Republike Krima’. Pripojenje Krima podržavao je u javnim istupima, među ostalim svojim profilom na internetskoj stranici (krimskog ogranka) stranke Ujedinjena Rusija te u novinskom članku objavljenom na internetskoj stranici NTV-a, objavljenom 3. srpnja 2016.

                     9.11.2016.

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Datum rođenja: 20.10.1972.
                     Mjesto rođenja: Simferopol, Ukrajinski SSR

                     Član državne Dume izabran iz nezakonito pripojene Autonomne Republike Krima.
                     Član Odbora Dume za financijska tržišta.
                     Bakharev je u ožujku 2014. imenovan zamjenikom predsjednika Državnog vijeća takozvane ‚Republike Krima’, a u kolovozu 2014. prvim potpredsjednikom tog tijela. Priznao je da je osobno sudjelovao u događajima koji su doveli do nezakonitog pripojenja Krima i Sevastopolja 2014., što je on javno podržavao, među ostalim u intervjuu koji je objavljen na internetskoj stranici gazetakrimea.ru 22. ožujka 2016. i internetskoj stranici c-pravda.ru 23. kolovoza 2016.‚Tijela’‚Republike Krima’ dodijelila su mu odlikovanje za ‚odanu dužnost’.

                     9.11.2016.

                     154.

                     Dmitry Anatolievich BELIK
                     Дмитрий Анатольевич
                     Белик

                     Datum rođenja: 17.10.1969.
                     Mjesto rođenja: Oblast Kular Ust-Yansky, Jakutski Autonomni SSR

                     Član državne Dume izabran iz nezakonito pripojenog Sevastopolja.
                     Član Odbora Dume za porezna pitanja.
                     Kao član gradske uprave Sevastopolja za vrijeme veljače i ožujka 2014. podržavao je djelovanja takozvanog ‚narodnog gradonačelnika’ Alekseja Chaliya. Javno je priznao da je sudjelovao u događajima koji su doveli do nezakonitog pripojenja Krima i Sevastopolja 2014., što je on javno podržavao, među ostalim na svojoj osobnoj internetskoj stranici i u intervjuu koji je 21. veljače 2016. objavljen na internetskoj stranici nation-news.ru.
                     Za svoje sudjelovanje u pripajanju odlikovan je ruskim državnim odlikovanjem drugog reda ‚za dužnost prema domovini’.

                     9.11.2016.

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Datum rođenja: 3.8.1981.
                     Mjesto rođenja: Simferopol, Ukrajinski SSR

                     Član državne Dume izabran iz nezakonito pripojene Autonomne Republike Krima.
                     Član Odbora Dume za financijska tržišta.
                     Kozenko je u ožujku 2014. imenovan zamjenikom predsjednika Državnog vijeća takozvane ‚Republike Krima’. Javno je priznao da je sudjelovao u događajima koji su doveli do nezakonitog pripojenja Krima i Sevastopolja 2014., a što je on javno podržavao, među ostalim u intervjuu koji je 12. ožujka 2016. objavljen na internetskoj stranici gazetacrimea.ru. Za njegovo sudjelovanje u pripajanju lokalna ‚tijela’ odlikovala su ga medaljom ‚za obranu Republike Krima’.

                     9.11.2016.

                     156.

                     Svetlana Borisovna SAVCHENKO
                     Светлана Борисовна
                     Савченко

                     Datum rođenja: 24.6.1965.
                     Mjesto rođenja: Belogorsk, Ukrajinski SSR

                     Članica državne Dume izabrana iz nezakonito pripojene Autonomne Republike Krima.
                     Članica Odbora Dume za kulturu.
                     Od 2012. članica je Vrhovnog vijeća Autonomne Republike Krima, a od ožujka 2014. podržavala je integraciju nezakonito pripojenog Krima i Sevastopolja u Rusku Federaciju. U rujnu 2014. Savčenko je ‚izabrana’ u Državno Vijeće tzv. ‚Republike Krima’. U brojnim je prilikama u javnim istupima branila nezakonito pripojenje Krima i Sevastopolja, među ostalim u intervjuima objavljenim na internetskoj stranici c-pravda.ru 2. travnja 2016. i 20. kolovoza 2016. U 2014. odlikovana je ruskim državnim odličjem drugog reda ‚za dužnost prema domovini’, a u 2015. ‚tijela’‚Republike Krima’ dodijelila su joj odlikovanje za ‚odanu dužnost’.

                     9.11.2016.

                     157.

                     Pavel Valentinovich SHPEROV
                     Павел Валентинович
                     Шперов

                     Datum rođenja: 4.7.1971.
                     Mjesto rođenja: Simferopol, Ukrajinski SSR

                     Član državne Dume izabran iz nezakonito pripojene Autonomne Republike Krima.
                     Član Odbora Dume za pitanja Zajednice nezavisnih država (ZND), euroazijsku integraciju i veze sa sunarodnjacima.
                     U rujnu 2014. Shperov je ‚izabran’ u Državno vijeće tzv. ‚Republike Krima’.
                     Javno je priznao, među ostalim i u intervjuu objavljenom na internetskoj stranici ldpr-rk.ru 3. rujna 2016., svoju ulogu u događajima 2014. koji su doveli do nezakonitog pripojenja Krima i Sevastopolja, a posebno svoju ulogu u organizaciji nezakonitog referenduma o nezakonitom pripojenju tog poluotoka.

                     9.11.2016.”


title: Odluka Vijeća (EU) 2017/971 od 8. lipnja 2017. o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA)

text:
               9.6.2017

               HR

               Službeni list Europske unije

               L 146/133

         ODLUKA VIJEĆA (EU) 2017/971
   od 8. lipnja 2017.
   o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. te članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je utvrdilo da je potrebno ojačati planiranje i provođenje neizvršnih vojnih misija EU-a.

               (2)

               Vijeće se u svojim zaključcima od 6. ožujka 2017. složilo da će, kao kratkoročni cilj, uspostaviti službu za vojno planiranje i provođenje (MPCC) u sklopu Vojnog stožera EU-a (EUMS) u Bruxellesu, koja će na strateškoj razini biti odgovorna za operativno planiranje i provođenje neizvršnih vojnih misija, radeći pod političkom kontrolom i strateškim vodstvom Političkog i sigurnosnog odbora (PSO).

               (3)

               Novoosnovani MPCC radit će usporedno i usklađeno sa službom za civilno planiranje i provođenje, posebice putem zajedničke potporne jedinice za koordinaciju.

               (4)

               Vijeće je u svojim zaključcima od 6. ožujka 2017. odredilo da će glavni direktor EUMS-a biti direktor MPCC-a i u tom će svojstvu preuzeti funkcije zapovjednika misija za neizvršne vojne misije, što uključuje tri misije osposobljavanja EU-a raspoređene u Somaliji, Maliju i Srednjoafričkoj Republici u skladu s mandatom za direktora MPCC-a.

               (5)

               U svojim zaključcima od 6. ožujka 2017. Vijeće se složilo i s prijedlozima o strateškom planiranju i nadzoru s pomoću kojih će odgovarajuće strukture Europske službe za vanjsko djelovanje (ESVD) za upravljanje kriznim situacijama Vijeću, Visokom predstavniku Unije za vanjske poslove i sigurnosnu politiku (VP) te PSO-u pružati učinkovitu potporu u obnašanju njihovih dužnosti u pogledu neizvršnih vojnih misija, među ostalim sustavnom interakcijom i koordinacijom zapovjednika misija i struktura na strateškoj političkoj razini, ne dovodeći u pitanje zapovjedni lanac.

               (6)

               Vijeće je 8. lipnja 2017. odobrilo konsolidirani mandat EUMS-a, što uključuje MPCC. U okviru tog mandata poštuju se specifičnosti EUMS-a i posebnosti njegovih funkcija u skladu s člankom 4. stavkom 3. točkom (a) Odluke Vijeća 2010/427/EU (1) o utvrđivanju ustroja i rada ESVD-a, kako su prilagođene novim aranžmanima za zapovjedništvo i nadzor koje je odobrilo Vijeće te on zamjenjuje mandat EUMS-a priložen Odluci Vijeća 2001/80/ZVSP (2) o osnivanju Vojnog stožera Europske unije, koji se više ne primjenjuje. MPCC će stoga obavljati zadaće koje su mu dodijeljene u novom, konsolidiranome mandatu.

               (7)

               Obavljene su potrebne pripreme kako bi MPCC mogao preuzeti svoje odgovornosti, posebice u odnosu na misije osposobljavanja EU-a raspoređene u Somaliji, Maliju i Srednjoafričkoj Republici.

               (8)

               Vijeće bi stoga trebalo utvrditi aranžmane za planiranje i provođenje neizvršnih vojnih misija te izmijeniti zapovjedni lanac tih triju misija.

               (9)

               Direktor MPCC-a trebao bi izvršavati odgovornosti zapovjednika operacije u skladu s Odlukom Vijeća (ZVSP) 2015/528 (3) o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena).

               (10)

               Zapovjednici snaga misija osposobljavanja EU-a trebali bi, kad god je to primjenjivo, biti upoznati s preporukama zapovjednika misija PSO-a u odnosu na sudjelovanje trećih država.

               (11)

               Ne dovodeći u pitanje zapovjedni lanac, zapovjednici snaga misije EU-a trebali bi primati lokalne političke smjernice od posebnih predstavnika EU-a, kada je to primjenjivo, i relevantnih delegacija Unije u regiji.

               (12)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke,

         DONIJELO JE OVU ODLUKU:
   Članak 1.
   1.   Odgovornost za operativno planiranje i provođenje neizvršnih vojnih misija EU-a na strateškoj vojnoj razini dodjeljuje se direktoru Službe za vojno planiranje i provođenje (MPCC).
   2.   Na operativnoj razini na terenu, neizvršne vojne misije, kada se uspostave, vodi zapovjednik snaga misije EU-a koji djeluje pod zapovjedništvom direktora MPCC-a koji obnaša dužnost zapovjednika misije.
   3.   Direktor MPCC-a, pri obnašanju dužnost zapovjednika misije u neizvršnim vojnim misijama, djeluje pod političkom kontrolom i strateškim vodstvom Političkog i sigurnosnog odbora, u skladu s člankom 38. Ugovora.
   Članak 2.
   1.   U skladu s dogovorenim načelima EU-a za zapovjedništvo i nadzor te u skladu s revidiranim mandatom EUMS-a, MPCC, kao statička zapovjedna i nadzorna struktura na strateškoj vojnoj razini, smještena izvan područja operacija, odgovorna za operativno planiranje i vođenje neizvršnih vojnih misija, među ostalim za uspostavu, pokretanje, održavanje i povrat snaga Unije, pruža potporu direktoru MPCC-a u obnašanju dužnosti zapovjednika misije.
   2.   Kada se na terenu uspostavi misija, sjedište snaga misije EU-a pomaže zapovjedniku njezinih snaga.
   Članak 3.
   Direktor MPCC-a preuzimajući dužnosti zapovjednika misije preuzima odgovornosti zapovjednika operacije u skladu s Odlukom (ZVSP) 2015/528.
   Članak 4.
   Odluka Komisije 2010/96/ZVSP (4) mijenja se kako slijedi:

               1.

               Članak 2. stavci 1. i 2. zamjenjuju se sljedećim:
               „1.   Direktor službe za vojno planiranje i provođenje (MPCC) zapovjednik je misije EUTM Somalia.
               2.   Brigadni general Maurizio Morena imenuje se zapovjednikom snaga misije EU-a EUTM Somalia.”.

               2.

               Članak 3. stavci 1. i 2. zamjenjuju se sljedećim:
               „1.   MPCC je statička zapovjedna i nadzorna struktura na strateškoj vojnoj razini, smještena izvan područja operacija, odgovorna za operativno planiranje i vođenje misije EUTM Somalia.
               2.   Sjedište snaga misije EUTM Somalia nalazi se u Mogadišuu, a djeluje pod zapovjedništvom zapovjednika snaga misije EU-a. Uključuje ured za vezu u Nairobiju.
               3.   Jedinica za potporu sjedištu snaga misije u Bruxellesu djeluje u okviru MPCC-a sve dok on ne postigne potpunu operativnu sposobnost.”.

               3.

               U članku 5. stavku 1. na kraju četvrte rečenice riječi „zapovjednika misije EU-a” zamjenjuju se riječima:
               „zapovjednika snaga misije EU-a”.

               4.

               U članku 5. stavku 3. drugoj rečenici prije riječi „na svoje sastanke” umeću se sljedeće riječi:
               „i zapovjednika snaga misije EU-a”.

               5.

               U članku 6. stavku 2. drugoj rečenici prije riječi „na svoje sastanke” umeću se sljedeće riječi:
               „i zapovjednika snaga misije EU-a”.

               6.

               Članak 7. stavak 2. zamjenjuje se sljedećim:
               „2.   Ne dovodeći u pitanje zapovjedni lanac, zapovjednik snaga misije EU-a prima lokalne političke smjernice od posebnog predstavnika EU-a za područje Roga Afrike u koordinaciji s relevantnim delegacijama Unije u toj regiji.”.

               7.

               U članku 8. stavku 2. ispred riječi „i EUMC-a” umeću se sljedeće riječi:
               „nakon savjetovanja sa zapovjednikom snaga misije EU-a,”.

               8.

               U članku 11. stavku 5. na kraju rečenice dodaju se sljedeće riječi:
               „i/ili zapovjedniku snaga misije EU-a.”.

               9.

               U članku 13. stavku 2. riječi „zapovjednika misije EU-a” zamjenjuju se riječima:
               „zapovjednika snaga misije EU-a”.

         Članak 5.
   Odluka Komisije 2013/34/ZVSP (5) mijenja se kako slijedi:

               1.

               Članak 2. stavci 1. i 2. zamjenjuju se sljedećim:
               „1.   Direktor službe za vojno planiranje i provođenje (MPCC) zapovjednik je misije EUTM Mali.
               2.   Brigadni general Peter Devogelaere imenuje se zapovjednikom snaga misije EU-a EUTM Mali.”

               2.

               Članak 3. stavci 1. i 2. zamjenjuju se sljedećim:
               „1.   MPCC je statička zapovjedna i nadzorna struktura na strateškoj vojnoj razini, smještena izvan područja operacija, odgovorna za operativno planiranje i vođenje misije EUTM Mali.
               2.   Sjedište snaga misije EUTM Mali nalazi se u Maliju, a djeluje pod zapovjedništvom zapovjednika snaga misije EU-a.
               3.   Jedinica za potporu sjedištu snaga misije u Bruxellesu djeluje u okviru MPCC-a sve dok on ne postigne potpunu operativnu sposobnost.”.

               3.

               U članku 5. stavku 1. na kraju četvrte rečenice riječi „zapovjednika misije EU-a” zamjenjuju se riječima:
               „zapovjednika snaga misije EU-a.”.

               4.

               U članku 5. stavku 3. drugoj rečenici prije riječi „na svoje sastanke” umeću se sljedeće riječi:
               „i zapovjednika snaga misije EU-a”.

               5.

               U članku 6. stavku 2. drugoj rečenici prije riječi „na svoje sastanke” umeću se sljedeće riječi:
               „i zapovjednika snaga misije EU-a”.

               6.

               Članak 7. stavak 2. zamjenjuje se sljedećim:
               „2.   Ne dovodeći u pitanje zapovjedni lanac, zapovjednik snaga misije EU-a prima lokalne političke smjernice od posebnog predstavnika Europske unije za Sahel u koordinaciji s voditeljem delegacije Unije u Bamaku.”.

               7.

               U članku 8. stavku 2. ispred „i EUMC-a” umeću se sljedeće riječi:
               „nakon savjetovanja sa zapovjednikom snaga misije EU-a”.

               8.

               U članku 11. stavku 5. na kraju rečenice dodaju se sljedeće riječi:
               „i/ili zapovjednika snaga misije EU-a.”.

         Članak 6.
   Odluka (ZVSP) 2016/610 (6) mijenja se kako slijedi:

               1.

               Članak 2. stavci 1. i 2. zamjenjuju se sljedećim:
               „1.   Direktor službe za vojno planiranje i provođenje (MPCC) zapovjednik je misije EUTM RCA.
               2.   Brigadni general Herman Ruys imenuje se zapovjednikom snaga misije EU-a EUTM RCA.”.

               2.

               Članak 3. stavci 1. i 2. zamjenjuju se sljedećim:
               „1.   MPCC je statička zapovjedna i nadzorna struktura na strateškoj vojnoj razini, smještena izvan područja operacija, odgovorna za operativno planiranje i vođenje misije EUTM RCA.
               2.   Sjedište snaga misije EUTM RCA nalazi se u Banguiju, a djeluje pod zapovjedništvom zapovjednika snaga misije.
               3.   Jedinica za potporu sjedištu snaga misije u Bruxellesu djeluje u okviru MPCC-a sve dok on ne postigne potpunu operativnu sposobnost.”.

               3.

               U članku 5. stavku 1. u četvrtoj rečenici riječi „zapovjednika misije EU-a” zamjenjuju se riječima:
               „zapovjednika snaga misije EU-a”.

               4.

               U članku 5. stavku 3. drugoj rečenici prije riječi „na svoje sastanke” umeću se riječi:
               „i zapovjednika snaga misije EU-a”.

               5.

               U članku 6. stavku 2. drugoj rečenici prije riječi „na svoje sastanke” umeću se riječi:
               „i zapovjednika snaga misije EU-a”.

               6.

               Članak 7. stavak 2. zamjenjuje se sljedećim:
               „2.   Ne dovodeći u pitanje zapovjedni lanac, zapovjednik snaga misije EU-a prima lokalne političke smjernice od voditelja delegacije Unije u Srednjoafričkoj Republici.”.

               7.

               U članku 7. stavku 4. riječi „zapovjednika misije EU-a” zamjenjuju se riječima:
               „zapovjednika snaga misije EU-a”.

               8.

               U članku 8. stavku 2. ispred „i EUMC-a” umeću se sljedeće riječi:
               „nakon savjetovanja sa zapovjednikom snaga misije EU-a”.

               9.

               U članku 12. stavku 5. na kraju rečenice dodaju se sljedeće riječi:
               „i/ili zapovjednika snaga misije EU-a.”.

         Članak 7.
   Odluke Političkog i sigurnosnog odbora (ZVSP) 2016/396 (7), (ZVSP) 2016/2352 (8) i (ZVSP) 2017/112 (9) stavljaju se izvan snage.
   Članak 8.
   Vijeće na temelju izvješća VP-a te jednu godinu nakon postizanja njihove potpune operativnosti, a u svakom slučaju do kraja 2018., preispituje osnivanje MPCC-a i zajedničke potporne jedinice za koordinaciju.
   Članak 9.
   Ova Odluka stupa na snagu na dan donošenja.

      Sastavljeno u Luxembourgu 8. lipnja 2017.

            Za Vijeće

            Predsjednik

         U. REINSALU

      (1)  Odluka Vijeća 2010/427/EU od 26. srpnja 2010. o utvrđivanju ustroja i rada Europske službe za vanjsko djelovanje (SL L 201, 3.8.2010., str. 30.).

      (2)  Odluka Vijeća 2001/80/ZVSP od 22. siječnja 2001. o osnivanju Vojnog stožera Europske unije (SL L 27, 30.1.2001., str. 7.).

      (3)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39.).

      (4)  Odluka Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (SL L 44, 19.2.2010., str. 16.).

      (5)  Odluka Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (SL L 14, 18.1.2013., str. 19.).

      (6)  Odluka Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 104, 20.4.2016., str. 21.).

      (7)  Odluka Političkog i sigurnosnog odbora (ZVSP) 2016/396 od 15. ožujka 2016. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i o stavljanju izvan snage Odluke (ZVSP) 2015/173 (EUTM Somalia/1/2016) (SL L 73, 18.3.2016., str. 99.).

      (8)  Odluka Političkog i sigurnosnog odbora (ZVSP) 2016/2352 od 7. prosinca 2016. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2016/939 (EUTM Mali/2/2016) (SL L 348, 21.12.2016., str. 25.).

      (9)  Odluka Političkog i sigurnosnog odbora (ZVSP) 2017/112 od 10. siječnja 2017. o imenovanju zapovjednika misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2017) (SL L 18, 24.1.2017., str. 47.).


title: 2009/941/EZ: Odluka Vijeća od 30. studenoga 2009. o zaključivanju od strane Europske zajednice Haškog protokola od 23. studenoga 2007. o mjerodavnom pravu za obveze uzdržavanja

text:
               19/Sv. 10

               HR

               Službeni list Europske unije

               159

         32009D0941

               L 331/17

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o zaključivanju od strane Europske zajednice Haškog protokola od 23. studenoga 2007. o mjerodavnom pravu za obveze uzdržavanja
   (2009/941/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c) u vezi s drugom rečenicom prvog podstavka članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Zajednica radi na uspostavi zajedničkog pravosudnog područja koje se temelji na načelu uzajamnog priznavanja odluka.

               (2)

               Uredba Vijeća (EZ) br. 4/2009 od 18. prosinca 2009. o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obveze uzdržavanja (2) da pravo mjerodavno za obveze uzdržavanja utvrđuje u skladu s Haškim protokolom od 23. studenoga 2007. o mjerodavnom pravu za obveze uzdržavanja (dalje u tekstu Protokol) u državama članicama koje taj Protokol obvezuje.

               (3)

               Protokol daje vrijedan doprinos osiguravanju veće pravne sigurnosti i predvidljivosti za uzdržavatelje i dužnike uzdržavanja. Primjena jedinstvenih pravila za utvrđivanje mjerodavnog prava omogućit će slobodni protok odluka o obvezama uzdržavanja u Zajednici, bez bilo kakvog oblika nadzora u državi članici u kojoj se traži izvršenje.

               (4)

               Članak 24. Protokola omogućava regionalnim organizacijama za gospodarsku integraciju kao što je Zajednica, potpisivanje, prihvaćanje, odobravanje i pristupanje Protokolu.

               (5)

               Zajednica ima isključivu nadležnost u svim pitanjima koje uređuje Protokol. To ne utječe na stajališta država članica koje nisu vezane ovom Odlukom ili ne podliježu njezinoj primjeni, kako je navedeno u uvodnim izjavama 11 i 12.

               (6)

               Zajednica bi stoga trebala odobriti Protokol.

               (7)

               Protokol bi se trebao primjenjivati između država članica najkasnije 18. lipnja 2011., kada se počne primjenjivati Uredba (EZ) br. 4/2009.

               (8)

               S obzirom na blisku vezu između Protokola i Uredbe (EZ) br. 4/2009, pravila Protokola bi se u Zajednici trebala primjenjivati privremeno ako Protokol ne stupi na snagu 18. lipnja 2011., dan početka primjene Uredbe (EZ) br. 4/2009. U tu svrhu trebalo bi dati jednostranu izjavu po zaključenju Protokola.

               (9)

               Pravila bi Protokola trebala pravo mjerodavno za obvezu uzdržavanja, ako odluku o toj obvezi treba priznati i izvršiti prema pravilima o ukidanju exequatura utvrđenima u Uredbi (EZ) br. 4/2009. S ciljem osiguravanja da se ista kolizijska pravila primjenjuju u Zajednici na tražbine za uzdržavanje koje se odnose na razdoblje prije i poslije stupanja na snagu ili privremene primjene Protokola u Zajednici, pravila Protokola bi se također trebala primjenjivati na tražbine koje se odnose na razdoblje prije ovog događaja, ne dovodeći u pitanje njegov članak 22. U tu svrhu trebalo bi dati jednostranu izjavu po zaključenju Protokola.

               (10)

               U skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice Irska ne sudjeluje donošenju i primjeni ove Odluke.

               (11)

               U skladu s člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina ne sudjeluje u donošenju ove Odluke niti podliježe njezinoj primjeni.

               (12)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke niti podliježe njezinoj primjeni,

         ODLUČILO JE SLJEDEĆE:
   Članak 1.
   Haški protokol od 23. studenoga 2007. o mjerodavnom pravu za obveze uzdržavanja odobrava se u ime Europske unije.
   Tekst Protokola prilaže se ovoj Odluci.
   Članak 2.
   Predsjednik Vijeća ovlašćuje se odrediti osobu/osobe ovlaštenu/ovlaštene potpisati Protokol kako bi on obvezivao Zajednicu.
   Članak 3.
   Prilikom zaključivanja Protokola Zajednica dalje sljedeću izjavu u skladu s njegovim člankom 24.:

      „Europska zajednica izjavljuje, u skladu s člankom 24. Protokola, da izvršava nadležnost u svim pitanjima koja su Protokolom uređena. Protokol obvezuje njene države članice temeljem njegova zaključivanja od strane Europske zajednice.
      Za potrebe ove izjave izraz ‚Europska zajednica’ ne uključuje Dansku na temelju članaka 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice te Ujedinjenu Kraljevinu članaka na temelju članaka 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice”.

   Članak 4.
   1.   Unutar Zajednice pravila Protokola primjenjuju se privremeno, ne dovodeći u pitanje članak 5. ove Odluke, od 18. lipnja 2011., dana primjene Uredbe (EZ) br. 4/2009, ako Protokol još ne stupi na snagu na taj dan.
   2.   Prilikom zaključivanja protokola Zajednica daje sljedeću izjavu kako bi se uzela u obzir moguća privremena primjena iz stavka 1.:

      „Europska zajednica izjavljuje da će primjenjivati pravila Protokola privremeno od 18. lipnja 2011. dana primjene Uredbe Vijeća (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju odluka te suradnji u stvarima koje se odnose na obveze uzdržavanja (3), ako Protokol još nije stupio na snagu tog datuma, u skladu s njegovim člankom 25. stavkom 1.”.

   Članak 5.
   1.   Ne dovodeći u pitanje članak 22. Protokola, pravila Protokola također utvrđuju pravo pravo mjerodavno za uzdržavanje koje se traži u državi članici u odnosu na razdoblje prije stupanja na snagu ili privremene primjene Protokola u Zajednici u slučajevima kada su sukladno Uredbi (EZ) br. 4/2009 pokrenuti postupci (3), potvrđene ili sklopljene sudske nagodbe te javne isprave izdane od 18. lipnja 2011., dana primjene Uredbe (EZ) br. 4/2009.
   2.   Prilikom zaključivanja Protokola Zajednica daje sljedeću izjavu:

      „Europska zajednica izjavljuje da će primjenjivati pravila Protokola također na zahtjeve za uzdržavanje podnesene u jednoj od njezinih država članica u odnosu na razdoblje prije stupanja na snagu ili privremene primjene Protokola u Zajednici u slučajevima kada su sukladno Uredbi (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju odluka te suradnji u stvarima koje se odnose na obveze uzdržavanja pokrenuti postupci, potvrđene ili sklopljene sudske nagodbe te javne isprave izdane od 18. lipnja 2011., dana primjene Uredbe (EZ) br. 4/2009.”.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  Mišljenje od 24. studenoga 2009. (još nije objavljeno u Službenom listu).

      (2)  SL L 7, 10.1.2009., str. 1.

      (3)  SL L 7, 10.1.2009., str. 1.


title: 2013/203/EU: Odluka Vijeća od 22. travnja 2013. o potpisivanju, u ime Europske unije, Sporazuma između Europske unije i Švicarske Konfederacije o suradnji na primjeni njihovih zakona o tržišnom natjecanju

text:
               11/Sv. 117

               HR

               Službeni list Europske unije

               256

         32013D0203

               L 117/6

               SLUŽBENI LIST EUROPSKE UNIJE

         ODLUKA VIJEĆA
   od 22. travnja 2013.
   o potpisivanju, u ime Europske unije, Sporazuma između Europske unije i Švicarske Konfederacije o suradnji na primjeni njihovih zakona o tržišnom natjecanju
   (2013/203/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 103. i 352., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 10. prosinca 2010. ovlastilo Komisiju da otvori pregovore sa Švicarskom Konfederacijom o suradnji na primjeni zakonâ o tržišnom natjecanju Unije i Švicarske Konfederacije.

               (2)

               Pregovori sa Švicarskom Konfederacijom su dovršeni.

               (3)

               Sporazum bi trebalo potpisati, podložno njegovu sklapanju,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Švicarske Konfederacije o suradnji na primjeni njihovih zakona o tržišnom natjecanju odobrava se u ime Unije, podložno sklapanju navedenog Sporazuma (1).
   Članak 2.
   Predsjednik Vijeća ovlašćuje se odrediti osobu (osobe) opunomoćenu (opunomoćene) za potpisivanje Sporazuma u ime Europske unije, podložno njegovom sklapanju.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 22. travnja 2013.

            Za Vijeće

            Predsjednik

         S. COVENEY

      (1)  Tekst Sporazuma objavit će se zajedno s odlukom o njegovu sklapanju.


title: Odluka Europskog parlamenta (EU) 2016/1458 od 28. travnja 2016. o razrješnici za izvršenje općeg proračuna Europske unije za financijsku godinu 2014., dio II. – Europsko vijeće i Vijeće

text:
               14.9.2016

               HR

               Službeni list Europske unije

               L 246/20

         ODLUKA EUROPSKOG PARLAMENTA (EU) 2016/1458
   od 28. travnja 2016.
   o razrješnici za izvršenje općeg proračuna Europske unije za financijsku godinu 2014., dio II. – Europsko vijeće i Vijeće
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0201/2015) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2014., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ustavna pitanja (A8-0101/2016),

               1.

               odgađa svoju Odluku o razrješnici glavnom tajniku Vijeća za izvršenje proračuna Europskog vijeća i Vijeća za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Europskom sudu, Revizorskom sudu, Europskom ombudsmanu, Europskom nadzorniku za zaštitu podataka kao i Europskoj službi za vanjsko djelovanje te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 373, 5.11.2015., str. 1.

      (4)  SL C 377, 13.11.2015., str. 146.

      (5)  SL L 298, 26.10.2012., str. 1.


title: 2006/326/EZ: Odluka Vijeća od 27. travnja 2006. o sklapanju Sporazuma između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima

text:
               19/Sv. 005

               HR

               Službeni list Europske unije

               11

         32006D0326

               L 120/23

               SLUŽBENI LIST EUROPSKE UNIJE

               27.04.2006.

      ODLUKA VIJEĆA

   od 27. travnja 2006.
   o sklapanju Sporazuma između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima
   (2006/326/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c), u vezi s prvom rečenicom prvog podstavka njegovog članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska nije vezana odredbama Uredbe Vijeća (EZ) br. 1348/2000 od 29. svibnja 2000. o dostavi, u državama članicama, sudskih i izvansudskih pismena u građanskim ili trgovačkim stvarima (2) te se one na nju ne primjenjuju.

               (2)

               Komisija je dogovorila Sporazum između Europske zajednice i Kraljevine Danske o proširenju odredaba Uredbe (EZ) br. 1348/2000 na Dansku.

               (3)

               Sporazum je 19. listopada 2005. potpisan u ime Europske zajednice, podložno njegovom mogućem sklapanju na kasniji datum, u skladu s Odlukom Vijeća 2005/794/EZ od 20. rujna 2005. (3)

               (4)

               U skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska sudjeluju u donošenju i primjeni ove Odluke.

               (5)

               U skladu s člancima 1. i 2. Protokola o stajalištu Danske, Danska ne sudjeluje u donošenju ove Odluke, nije njom vezana niti se ona na nju primjenjuje.

               (6)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Zajednice odobrava Sporazum između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima.
   Članak 2.
   Ovlašćuje se predsjednik Vijeća imenovati osobu opunomoćenu osobu za obavješćivanje predviđeno člankom 10. stavkom 2. Sporazuma.

      Sastavljeno u Luxembourgu 27. travnja 2006.

            Za Vijeće

            Predsjednica

         L. PROKOP

      (1)  Mišljenje dostavljeno 23. ožujka 2006. (još nije objavljeno u Službenom listu).

      (2)  SL L 160, 30.6.2000., str. 37.

      (3)  SL L 300, 17.11.2005., str. 53.